Հարկ է նշել, որ թե՛ մայիսի 8-ին ինչպես ԱՊՀ գագաթաժողովում, այնպես էլ մայիսի 9-ին Հաղթանակի շքերթի, Անհայտ զինվորի գերեզմանին պսակադրման արարողության, Կրեմլի պետական պալատում Վլադիմիր Պուտինի եւ նրա տիկնոջ անունից հանդիսավոր ընդունելության ժամանակ մեր երկրի ղեկավար Ռոբերտ Քոչարյանը միանգամայն ջերմ հաղորդակցվում էր իր օտարերկրյա գրեթե բոլոր գործընկերների հետ։ Մասնավորապես նախօրեին Մեծ թատրոնում Հայրենական պատերազմի վետերաններին նվիրված հանդիսավոր համերգից առաջ, որին ներկա էին ԱՊՀ երկրների ղեկավարները, Ռոբերտ Քոչարյանը ջերմ եւ բարեկամական զրույց ունեցավ Վլադիմիր Պուտինի ու Սերգեյ Իվանովի հետ։